# BESKYTTELSE AF PERSONLIGE OPLYSNINGER OG SIKKERHED

Sidst opdateret: Juli 2023
Den forrige fortrolighedspolitik kan ses her.

Det er vigtigt for Logitech at beskytte dine personlige oplysninger, så vi har lavet denne politik for at forklare, hvordan vi behandler dine personlige oplysninger.

Denne erklæring om privatliv og sikkerhed beskriver, hvilke typer data vi indsamler, hvordan vi bruger dem, og hvordan vi beskytter personlige oplysninger indsamlet af vores produkter, tjenester, applikationer (apps), software og andre enheder. Logitech er en gruppe af virksomheder, der arbejder under deres moderselskab; Logitech Europe SA Det Logitech-selskab, der kontrollerer dine personoplysninger, vil variere afhængigt af dit forhold til os (uanset om det er som kunde, partner, kontrahent eller et andet relevant forhold).

Hvis du bruger vores produkter med vores hjemmesider, så gælder Logitechs erklæring om beskyttelse af personlige oplysninger på webstedet også.

##### VORES PRODUKTER

- Kreativitets- og produktivitetsprodukter
- Cirkel-kameraer og produkter
- Logitech Gaming Produkter
- Harmony og tilhørende produkter
- Logitech Videokonference-produkter
- Jaybird Produkter og tjenesteydelser
- Ultimate Ears Produkter og tjenesteydelser

#### OPLYSNINGER VI INDSAMLER

Vi indsamler data på forskellige måder for at forbedre vores produkter og tjenesteydelser:

- Oplysninger du giver os
  Dette inkluderer data du indtaster, når du downloader software, registrerer og konfigurerer nye produkter, poster på online platforme som forums eller fællesskaber, besvarer en undersøgelse eller deltager i en konkurrence.
- Oplysninger fra brug af produkter og tjenesteydelser
  Når du bruger produkter og tjenester, kan der blive sendt data til os, f.eks. din hardwaremodel, firmware- og operativsystemversion, unikke enhedsidentifikatorer og IP-adresse/lokaliseringsoplysninger. Andre gange kan vi, med forbehold af gældende lovgivning og dit samtykke, hvor det er påkrævet, indsamle data baseret på dine aktiviteter, herunder dine indstillinger og konfigurationer, brugsdata og data om nedbrud eller fejl.

Vi kan også indsamle og på anden måde behandle forretningsmæssige kontaktoplysninger, som du giver os, eller som vi indsamler fra din organisation, såsom vores samarbejdspartnere og leverandører, når vi driver forretning og i forbindelse med udførelsen af en aftale. Hvis der kræves meddelelse eller samtykke til en sådan behandling, vil organisationen give besked og indhente et sådant samtykke fra dets respektive personale og autoriserede brugere.

Læs mere

De data, vi modtager, afhænger af de produkter, funktioner og tjenester, du bruger, begivenheder, som du deltager i, forretningsforbindelser og andre interaktioner, du måtte have med os. Disse data kan omfatte følgende:

- Navn og kontaktdata – data som f.eks. dit navn, din personlige eller erhvervsmæssige e-mailadresse, din personlige eller erhvervsmæssige postadresse, dit personlige eller erhvervsmæssige telefonnummer, bruger-id og andre lignende kontaktoplysninger.
- Legitimationsoplysninger – adgangskoder, kodeord og lignende sikkerhedsoplysninger der bruges til godkendelse og adgang til konto
- Demografiske data – data som din alder, dit køn, land og foretrukne sprog
- Betalingsdata – data, der er nødvendige for at behandle din ordre, hvis du foretager køb via et Logitech-websted, f.eks. din leveringsadresse, de bestilte produkter og kontaktoplysninger. Når du køber digitale produkter, behandler vi betalingsdata såsom værdien af transaktionen, hvilke abonnementer du har købt og, hvis det er relevant, dit Paypal-, WeChat-, AliPay- eller Stripe-id. Vi indsamler ikke betalings- eller kreditkortnumre.
- Brugsdata – data om hvordan du og din enhed interagerer med os og vores produkter, som:
  - Produktbrugsdata – de funktioner du bruger, handlinger du foretager, og aktiviteter, du udfører. Dette kan omfatte tryk på knapper, interaktioner med en app eller tid brugt på at lytte til en, der taler
  - Enhedsdata – data om din enhed og det netværk, du bruger til at oprette forbindelse til vores produkter, herunder operativsystemer og anden software på din enhed, enhedsidentifikatorer og regionale og sproglige indstillinger;
  - Andre produktdata – information fra andre enheder og software, som stereo, hjemmeautomatisering og fjernsynsproduktoplysninger, kabelleverandøroplysninger
  - Fejlrapporter og effektivitetsdata – type eller alvorsgrad af problemet, oplysninger om softwaren eller hardwaren relateret til en fejl, indholdet af filer, som du brugte, da der opstod en fejl, og data om anden software på din enhed
  - Supportdata – information om dig og din hardware, software og oplysninger om hændelsen, godkendelsesdata, din kommunikation med os, data om maskinen og det program du brugte, samt system-, register- og konfigurationsdata.
- Interesser og favoritter – musikpræferencer, programmerede aktiviteter eller rutiner, kanaler og radiostationer og tjenester som du bruger
- Kontakter og relationer – kontakter og relationer, hvis du bruger et produkt, der understøtter funktionen for flere brugere, fællesskab og deling
- Logitech-konti (gæste- og Logi ID) – der er forskellige muligheder for at oprette en konto, afhængigt af produktet eller tjenesten og dit valg. Du kan beslutte ikke at oprette en konto, men give detaljer som gæst. I dette tilfælde kan vi kun indsamle begrænsede oplysninger, såsom dit navn, e-mailadresse og leveringsadresse. Du kan beslutte at oprette en personlig Logitech-konto kaldet Logi ID på vores hjemmeside. I dette tilfælde kan vi også indsamle oplysninger såsom dit navn, e-mailadresse, leveringsadresse, og det vil optimere din oplevelse. For eksempel kan det aktivere forbedret personalisering og give dig mulighed for at gemme og genkalde indstillinger, konfigurationer og historik. Vi tildeler et unikt ID-nummer til din konto og dine oplysninger. Når du logger ind på din konto, kan vi indsamle oplysninger om din session, herunder en registrering af dit login, dato og klokkeslæt, det produkt, du loggede ind på, det nummer, der er tildelt din konto, og en unik identifikator, der er tildelt din enhed, din IP-adresse, dit operativsystem og din browserversion. Generelt gælder det, at når du logger på din konto, forbliver du logget på, indtil du logger af.
- Sociale logins – Når du bruger en tredjepartstjeneste såsom Apple, Facebook, Google eller Twitch til at logge ind, behandler vi de personlige data, som du har accepteret at dele via den pågældende tredjepartsplatform. Læs de meddelelser om beskyttelse af personlige oplysninger, som du får fra disse tredjepartstjenester, når du forbinder dine konti, for at få oplysninger om de oplysninger, som Logitech modtager.
- Lokaliseringsdata – Nogle produkter bruger lokaliseringsdata til formål som f.eks. tid/dato og sprogpræferencer eller med henblik på overholdelse af lovgivningen. Data, som vi kan indsamle om din position, kan enten være præcise eller upræcise. Præcise lokalitetsdata kan være din hjemme- eller arbejdsadresse eller GPS-data (Global Position System), som vi kan indsamle, når du aktiverer lokalitetsbaserede produkter eller funktioner. Upræcise placeringsdata kan omfatte en placering afledt af din wi-fi- eller IP-adresse eller data, der angiver, hvor du befinder dig med mindre præcision, f.eks. en by eller et område.
- Indhold – Vi kan indsamle oplysninger om indholdet af dine filer og kommunikation, når det er nødvendigt for at give dig de produkter, du bruger. Vi kan også indsamle indholdet af meddelelser, som du sender til os, såsom feedback og produktanmeldelser, som du skriver, eller spørgsmål og oplysninger, som du giver til kundesupport. Når du kontakter os, kan telefonsamtaler eller chatsessioner med repræsentanter blive overvåget og optaget i henhold til gældende lovgivning og dit samtykke, hvor det er påkrævet.

##### Produkttesterdata

Når du tilmelder dig som Logitech produkt- eller servicetester, indsamler vi muligvis oplysninger om dig. Vi bruger disse data til at invitere dig til at blive tester, og vi bruger din feedback til at udvikle og forbedre vores produkter og tjenester.

Læs mere

Eksempler på de oplysninger, vi indsamler, omfatter:

- De kategorier af produkter og servicetjenester, som du er interesseret i
- Oplysninger i dit produkttesterprogram
- Din testaktivitet, produktdata, enhedsdata og diagnostikdata
- Video og/eller lydoptagelser hvis de var del af testen, som du deltog i
- Forsendelses-/udfyldningsdata
- Din feedback og gennemgang af de testede produkter og servicetjenester.

Med mindre andet er kommunikeret, når du melder dig til vores testprogram, så behandler vi disse data med det formål at indgå en kontrakt mellem dig og Logitech.

Tilbage til toppen

#### DET BRUGER VI OPLYSNINGERNE TIL

Vi bruger de data vi indsamler:

1. til at køre vores forretning bedst muligt, og til at levere, forbedre og personalisere vores produkter og servicetjenester samt
2. til at sende kommunikation, herunder reklamekommunikation, kontooplysninger, sikkerhedsopdateringer og produktinformation.

Vi analyserer givetvis disse data, herunder personlige oplysninger, for at give dig en mere problemfri, konsekvent og personlig oplevelse. Vi vil altid gøre dette i overensstemmelse med gældende lovgivning og dit samtykke, der hvor deter påkrævet.

Læs mere

##### Levering og forbedring af vores produkter og tjenester

Vi bruger data til at levere og forbedre vores produkter og til at udføre vigtige funktioner. Dette omfatter drift og brug af produkterne, vedligeholdelse og forbedring af produkternes ydeevne og anvendelse af data til research, udvikling af nye funktioner samt kundesupport. Eksempel på brug omfatter:

- Levering af produktet eller tjenesten
  Vi bruger data for at sikre, at vores produkter fungerer som ønsket og i overensstemmelse med forventningerne. Vores produkter kan omfatte tilpassede funktioner og anbefalinger, der øger din produktivitet og nydelse, og skræddersyr dine produktoplevelser baseret på dine aktiviteter, interesser og lokalitet.
- Kundeservice
  Vi bruger data til at diagnosticere produktproblemer, reparere kundernes enheder og yde anden kundeservice og support.
- Produktaktivering og registrering
  Vi bruger data, herunder oplysninger om enhed og programversion, placering og unik enhed, netværk og identifikatorer til at aktivere og registrere produkter.
- Produktforbedring
  Vi bruger data til at forbedre vores produkter, tilføje nye funktioner eller kapaciteter, rapportere fejl, forbedre sikkerhed, bestemme hvilke nye funktioner, der skal prioriteres samt forbedre effektivitet.
- Sikkerhed og konfliktløsning
  Vi bruger data til at beskytte sikkerheden for vores produkter og vores brugere, til at opdage og forhindre forsøg på svindel, til at løse tvister og håndhæve vores aftaler. Vi kan for eksempel bruge data til at bestemme, hvilke produkter der har brug for sikkerhedsrettelser eller analysere mønstre i data, der giver os mulighed for at udvikle yderligere sikkerhedsfunktioner.
- Virksomhedsdrift
  Vi bruger også anonyme og aggregerede data til at lave statistikker og analyser. For eksempel oprettes der økonomi- og produktrapporter til at vurdere effektiviteten i en given sektor eller et bestemt område.
- Marketingkommunikation
  Hvis du har tilmeldt dig, eller hvis vi har en legitim interesse under den gældende lovgivning, kan vi sende dig oplysninger om vores produkter og servicetjenester via e-mail eller telefon, inklusiv oplysninger om nye produktfunktioner, udgivelser, tilbud og annoncer. Du kan til enhver tid afmelde dig ved at klikke på ‘unsubscribe’-linket i de fremsendte e-mails eller besøge denne side. Med forbehold for gældende lovgivning og dit samtykke, hvor det er påkrævet, kan vi også bruge cookies eller sporingsteknologi til at bestemme hvor effektiv vores kommunikation er - for eksempel til at bestemme, samlet, hvor mange mennesker der åbner vores e-mails. Vi kan kontakte dig via e-mail for at minde om varer, der er tilbage i din online indkøbskurv, opdatere dig eller spørge om en tjeneste- eller reparationsanmodning eller for at fortælle dig, at du skal gøre noget for at holde din konto aktiv.
- Supportkommunikation
  Vi kontakter dig måske via e-mail eller på anden måde for at informere dig, når et abonnement ender, eller for at lade dig vide, når sikkerhedsopdateringer er tilgængelige.

Tilbage til toppen

#### DELING OG OFFENTLIGGØRELSE AF OPLYSNINGER

Vi sælger ikke dine personlige data.

Vi kan dele dine personlige data med dit samtykke eller for at gennemføre en transaktion eller levere et produkt eller en tjeneste, du har anmodet om eller godkendt. Vi deler også personlige data mellem vores kontrollerede tilknyttede selskaber og datterselskaber til de formål, der er beskrevet i denne politik, og når det er påkrævet ved lov.

Læs mere

Vi deler personlige data med leverandører eller agenter, der arbejder på vores vegne med det formål, der beskrives i denne erklæring. F.eks. kan virksomheder, der er ansat til at yde kundesupport eller hjælpe med at beskytte og sikre vores systemer og tjenester, have brug for adgang til personlige data for at kunne levere disse funktioner.

Disse virksomheder skal overholde vores databeskyttelses- og sikkerhedskrav og må ikke bruge personlige oplysninger, som de modtager fra os, til andre formål. Vi vil muligvis også videregive oplysninger til andre forretningsenheder, som vi planlægger at fusionere med eller blive opkøbt af. Dette kan inkludere den organisation, som er involveret i en fusion, overdragelse eller salg af vores aktiver eller forretning.

Hvis du offentliggør oplysninger på offentlige områder af vores websted, f.eks. i brugerfora, forum, blogge vil de være alment tilgængelige, og vi vil muligvis genbruge eller offentliggøre oplysningerne efter behov og i overensstemmelse med vores Vilkår for anvendelse.

Endelig vil vi få adgang til, overføre, offentliggøre og gemme personlige data, herunder dit indhold, når vi i god tro vurderer, at det er nødvendigt for at:

- Overholde gældende lovgivning eller reagere på en gyldig juridisk proces, herunder fra retshåndhævende myndigheder eller andre statslige organer;
- beskytte vores kunder, for eksempel for at forhindre spam eller forsøg på at bedrage vores brugere, eller for at hjælpe med at forhindre tab af liv eller alvorlig personskade;
- vedligeholde sikkerheden af vores produkter, inklusiv at forhindre eller stoppe et angreb på vores systemer eller netværk;
- beskytte dine eller vores lovmæssige rettigheder eller i forbindelse med lovkrav eller på ordrer fra domstole og regeringsmyndigheder.

###### Information som du har givet tredjeparter

Vi er ikke ansvarlige for oplysninger, som du har givet til tredjeparter, og sådanne oplysninger er ikke underlagt denne politik. Du påtager dig al risiko i forbindelse med beskyttelse af personlige oplysninger, sikkerhed og andre risici forbundet med at give oplysninger, herunder personlige oplysninger, til tredjeparter. For at forstå privatlivsbeskyttelsen fra tredjeparter bør du se deres privatlivspolitik, hvis denne findes.

Tilbage til toppen

#### KONTROL OG ADGANG TIL OPLYSNINGER

Du kan bede os om at opdatere, slette eller deaktivere bestemte oplysninger, der tilhører dig. Du kan også bede os om at fjerne dine personlige oplysninger fra bloggen, brugerforaene eller andre offentlige områder, som vi har kontrol over. Hvis vi ikke kan fjerne visse personlige oplysninger, vil vi lade dig vide hvorfor.

Hvis du har tilmeldt dig marketing e-mail, kan du framelde dig ved at følge frameldingsanvisningerne i e-mailen eller ved at bruge siden til tilmeldingsadministration på vores websted. Vi forsøger at besvare anmodninger om at gennemgå information, som vi har på fil, indenfor 30 dage efter modtagelse af anmodningen.

Når vi beder om personlige oplysninger, giver vi dig mulighed for at vælge, om de må bruges til bestemte formål. Hvis du har spørgsmål, kommentarer eller ønsker at lave en anmodning om dine data eller vores privatlivserklæring eller datapraksis, skal du kontakte os på support.logitech.com/response-center eller på følgende måder:

Telefon: +1 646-454-3200
Kontakt: support.logitech.com/response-center
Postadresse: Logitech Privacy Officer, 3930 North First Street, San Jose, CA 95134 USA

Såfremt du ikke er tilfreds med vores svar, kan du rette din klage i forbindelse med beskyttelse af personlige oplysninger til den relevante databeskyttelsesmyndighed inden for den lokale jurisdiktion.

#### BØRN

Vi indsamler eller opbevarer ikke bevidst oplysninger om personer under 13 år. Hvis vi erfarer, at oplysninger om personer under 13 år er blevet indsamlet på eller gennem Logitechs websteder, vil vi tage passende skridt til at slette disse oplysninger. Hvis du er forælder eller værge for et barn under 13 år der har tilmeldt sig en konto eller tjeneste på vores websteder, skal du kontakte os ved hjælp af nedenstående kontaktoplysninger for at få dette barns konto eller tjeneste annulleret og personlige oplysninger slettet.

#### DATASIKKERHED

Vi bestræber os på at beskytte dine personlige oplysninger. Vi bruger mange forskellige sikkerhedsteknologier og -procedurer, inklusive TLS-kryptering, til at beskytte dine personlige oplysninger mod uautoriseret adgang, brug eller offentliggørelse.

#### HVORDAN VI OPBEVARER OG BEHANDLER OPLYSNINGER

Vi vil bevare dine personlige data, lige så længe

- du bruger vores produkter eller servicetjenester
- din konto er aktiv
- nødvendig for at levere dine servicetjenester
- vi er juridisk forpligtet
- at løse konflikter, og
- at håndhæve vores aftaler.

Personlige data, som det ikke længere er nødvendigt at opbevare, bliver slettet med jævne mellemrum.

Personlige oplysninger indsamlet af os, gemmes og håndteres muligvis i USA eller et andet land, hvor vi eller dets søsterselskaber eller tjenesteudbydere har sæde.

Vi tager skridt til at sikre, at de data, som vi indsamler, behandles i overensstemmelse med bestemmelserne i denne erklæring og gældende lovgivning uanset hvor dataene er placeret.

#### SÆRLIG INFORMATION TIL EØS/UK/CH-BRUGERE

Dette afsnit indeholder oplysninger til brugere i Det Europæiske Økonomiske Samarbejdsområde (EØS), Det Forenede Kongerige (UK) og Schweiz (CH), hvis personlige data behandles af Logitech i EØS, Storbritannien eller Schweiz.

Læs mere

Oplysningerne du leverer kan blive overført eller tilgået af Logitech i hele verden, som beskrevet i denne politik.

##### Det juridiske grundlag for databehandlingen

Vi behandler personlige data af en eller flere af følgende årsager:

1. For at levere de produkter eller serviceydelser, som du anmoder
   Skal vi aktivere og registrere produkter, for at sikre at de produkter og tjenester, som du bruger, fungerer som de skal, for at vedligeholde produkter, besvare spørgsmål og anmodninger fra dig og yde kundesupport.
2. Af hensyn til Logitechs legitime interesser
   Vi har brug for at opdage og forhindre svig; at beskytte rettigheder eller ejendom tilhørende andre kunder eller tredjeparter samt vores egne rettigheder og interesser. Vi har altid din databeskyttelse for øje, når vi gør dette, og redigerer personlige oplysninger så meget som er praktisk muligt.
3. For at opfylde Logitechs juridiske forpligtelser
   Vi skal muligvis overholde EU-, Storbritanniens og EU-medlemsstaternes love, lovkrav og reagere på lovlige anmodninger, retskendelser og juridiske processer.
4. Med dit samtykke
   Logitech behandler visse personlige data baseret på samtykke. For eksempel behandler vi brugsdata for at forestille os nye produkter og servicetjenester og forbedre funktionalitet, sikkerhed og sikkerhed. Vi bruger også data med dit samtykke til vores direkte marketingkommunikation.

##### Dine rettigheder og valgmuligheder

Hvis du er Logitech-kunde inden for EØS, Storbritannien eller CH, har du muligvis rettighederne beskrevet nedenfor. at påberåbe dine rettigheder bedes du udfylde denne formular. Du kan også kontakte os via telefon, e-mail eller brev ved hjælp af nedenstående kontaktoplysninger:

Telefon: +1 646-454-3200
Kontakt: privacy@logitech.com
Postadresse: Logitech Privacy Office EMEA, Logitech Ireland Services Limited, City Gate Plaza Two, Mahon, Cork, Ireland

Databeskyttelsesrådgiver (DPO): Du kan kontakte vores DPO ved at sende en e-mail til dpo@logitech.com.

###### Ret til adgang og forklaring

- Du kan bede om en forklaring, på hvilke data vi har om dig, og hvordan vi bruger dem.
- Du kan bede om en kopi af de data, som vi har om dig.

###### Ret til rettelse

- Hvis du tænker, at information, som vi har om dig, er unøjagtig eller ufuldstændig, kan du bede os rette dem.

###### Ret til sletning

- Du kan bede os om at slette dine data permanent.

###### Ret til indsigelse

- Du kan protestere mod vores brug af dine data på grundlag af legitim interesse eller mhp. direkte marketing. Du kan også bede om, at vi ikke træffer beslutninger om dig, udelukkende ud fra automatiseret behandling. Bortset fra direkte marketing fortsætter vi måske med at behandle dine data, hvis det er tilladt.

###### Ret til begrænsning af behandlingen

- Du kan bede os om ikke at behandle dine personlige data, hvis du tror, at dataene er unøjagtige, behandlingen er ulovlig, eller hvis du har brug for dine data til at fastlægge, udøve eller forsvare juridiske krav.

###### Ret til portabilitet

- Du kan bede om at overføre de data, som du aktivt eller passivt har sendt til os, der hvor vi har de data, der er baseret på dit samtykke eller en kontrakt med dig, og vores behandling af dataene er automatiseret.

###### Ret til at klage til tilsynsmyndigheden

- Du kan indsende en klage om vores behandling af dine personlige oplysninger til Databeskyttelseskommissionen, den irske tilsynsmyndighed. Deres kontaktoplysninger er:
  Data Protection Commission
  21 Fitzwilliam Square
  Dublin 2
  D02 RD28
  Ireland
  Telefon: +353 57 8684800, +353 (0)761 104 800
  Din brug af vores produkter og servicetjenester er frivillig, så der hvor vores behandling er baseret på samtykke, kan du til enhver tid trække dit samtykke tilbage.

##### Internationale dataoverførsler

Vi overfører kun dine personoplysninger fra EØS, Storbritannien og CH til lande uden for disse på grundlag af passende sikkerhedsforanstaltninger. Når Logitech overfører data internationalt, overholder vi i) Beslutning om et tilstrækkeligt beskyttelsesniveau bestemt af Europakommissionen på basis af artikel 45 om regulering (EU) 2016/679 (GDPR og UK GDPR), eller ii) Standardkontraktbestemmelser udstedt af Europakommissionen. Disse aftaler fås ved anmodning på privacy@logitech.com.

Tilbage til toppen

#### Kreativitets- og produktivitetsprodukter

Logitech Creativity & Productivity inkluderer hardware som mus, tastaturer, pegefelter, præsentationsværter, webcams og headsets og relateret software og tjenester som Logitech Options og Options+ (Logitech Options), Logitech Capture, Logitech Presentation, Setpoint og Logitech Control Center. Vi bruger data, vi indsamler vedrørende disse produkter og tjenester til en række formål beskrevet ovenfor, herunder sikkerhed, stabilitet og produktydelse. Fortrolighedspolitikken gælder for disse produkter, men der er nogle få forskelle som angivet nedenfor.

Læs mere

##### Backup og overførsel af enhedsindstillinger

Logitech Options giver dig mulighed for at tilpasse dine mus, tastaturer og pegefelter på din computer. Logitech Capture-software giver dig mulighed for at optage video og lyd på din computer og ændre indstillingerne for kameraet. Denne software giver dig også mulighed for at sikkerhedskopiere dine enhedsindstillinger til skyen, så du nemt kan overføre disse indstillinger til andre computere og konfigurere dine enheder.

Information som kan blive indsamlet omfatter:

- Kontooplysninger som navn, e-mailadresse og adgangskode for at oprette en konto, eller hvis du bruger en åben tredjepartsautorisation (OAuth2) som Facebook eller Google til at logge ind.
- Computeroplysninger såsom navn, mærke og model af computeren for at sikre, at enheden fungerer korrekt.
- Logitech Options specifikke oplysninger -

- Knap og tast-tilpasninger, inklusiv app-specifikke tilpasninger
- Andre enhedsindstillinger som peg og rul-indstillinger i din mus
- Analytics-data indsamles med dit samtykke.

- Logitech Capture specifikke oplysninger -

- Scenekomposition og kameraindstillinger

Med Logitech Options bliver enhedsindstillinger sikkerhedskopieret automatisk. Du kan vælge ikke at få dine enhedsindstillinger sikkerhedskopieret automatisk eller logge ud og dermed slukke for backup-funktionen.

Læs mere

##### Softwareopdateringer

Vores servere registrerer automatisk bestemte oplysninger, inklusiv IP-adressen, software-versionen og de tilhørende enheder for at kontrollere for nødvendige softwareopdateringer og downloade de påkrævede enhedsbilleder eller aktiver under og efter installation af vores software.

##### Ydeevne, diagnostik og analyse

Med dit samtykke indsamler og registrerer noget af vores software (som Logitech Options, Capture, Presentation app, Setpoint og Logitech Control Center) oplysninger om softwaren, enheder og andre oplysninger som

- Brug af softwarefunktioner
- Tilpasning af dine enheder
- System-hardware og software som OS version
- Stedoplysninger på byniveau med brug af IP-adresse
- Hyppighed af enhedsbrug som klik og knaptælling. For eksempel kan vi opfange hvor mange timer hver knap bruges i løbet af 24 timer, for at vi kan analysere holdbarheden og pålideligheden af vores produkter.
- Logitech Capture-specifik information – vi indfanger scenebrug og kameramodeloplysninger. Vi analyserer eller transmitterer ikke lyd eller video fra brugeren.
- Logitech Presenters indfanger, hvornår du starter og slutter en præsentation, sammen med ansøgningsnavnet og versionen, du bruger. Vi indsamler denne information, så vi kan hjælpe med at forbedre funktionaliteten.

Vi indsamler ikke de data, du indsætter, mens du bruger dine mus, tastaturer eller pegefelter. En tildeling af tastefunktioner henviser til, at når du tilpasser din enhed og tildeler en genvej, kræver vores apps tilladelse fra dig for at udføre den tildelte genvej.

##### Produktfunktionalitet

Vi opsamler nogle gange data som enheds- og programoplysninger til produktfunktioner for, at de kan fungere ordentligt. For eksempel er Logitech Flow en funktion i nogle enheder, der lader dig skifte nemt mellem to eller tre computere og overføre tekst, billeder og filer fra en computer til en anden. For at aktivere automatisk opdagelse af computere i løbet af opsætningsprocessen af Flow kan vi indsamle din enhedsidentifikator og IP-adresse.

Tilbage til toppen

#### Cirkelkameraer og produkter

Logitech Circle-kameraer er trådløse kameraer, der kan bruges til forskellige formål både hjemme og på arbejdspladsen. De giver brugere video- og lydoptagelser i høj kvalitet med adgang fra mobilenhed eller computer. Privatlivspolitikken gælder for disse produkter, men der er få afvigelser som bemærket herunder.

Læs mere

##### Aktivering og registrering

For at aktivere og registrere dine produkter giver du oplysninger til os for at oprette en konto, inklusiv dit navn, e-mailadresse, adgangskode, kreditkort (hvis du abonnerer på premium), kameranavn og kameraindstillinger.

Vi tilbyder også aktivering og registrering via OAUTH-tjenester fra tredjepart, som f.eks. Facebook, så du kan dele de klip, du har valgt, til den pågældende tjeneste.

Mens du sætter produktet op, skal landekoden indstilles. Nogle operativsystemer beder om adgang til steddata ved bestemmelse af landekode.

##### Circle-video- og lydoptagelser

Når du bruger Circle og dets tjenester, modtager, registrerer og behandler vores servere automatisk data, der er nødvendige for at levere tjenesten samt oplysninger fra de enheder, du bruger til at se eller lytte til dataene, herunder:

- Video- og lydoptagelser
- Enhedsspecifikke oplysninger såsom hardwaremodel, version af operativsystem, enheds-id som MAC-adresse, oplysninger om mobilnetværk, routernavn og meta-data vedrørende Apple Home Hubs og andre Apple Homekit-enheder.
- Oplysninger om hændelseslogføringstjenesten
- Tid og dato for brug af tjeneste
- Tænd/sluk og anden interaktion med produktet
- Nedbrud, systemaktivitet, hardwareindstillinger
- Geo-location-oplysninger (når stedtjenester er aktiveret)

Circle-products kan sende anonyme oplysninger til et analyseværktøj, herunder tidsstempler, transmissionsstatistikker, brug af funktioner, ydelsesmetrik, fejl osv. Vi anvender de anonyme oplysninger til levering af tjenesten, til forbedring af denne for dig og andre brugere, så funktionerne kan optimeres, og til at give dig god teknisk support og information.

##### Circle-funktioner

Circle-products har funktioner, som, hvis de aktiveres, kræver, at vi indsamler og analyserer data intelligent, for at de skal kunne fungere. Funktionen Smart Location registrerer f.eks. automatisk, når du forlader huset eller kommer hjem, og Smart Alerts foretager en intelligent analyse, så du kun modtager relevante advarsler.

##### Circle-sikkerhed og opbevaring

Vi har implementeret Circle-produkter, så ingen Logitech-medarbejder, entreprenør, forhandler, søsterselskab eller statslig enhed kan tilgå ikke-krypterede optagelser. Selv Circle-kamera har en unik privat nøgle og et digitalt certifikat, som bruges til at kryptere kommunikation, der er under overførsel. Circle-serverne bruger AES 256 Bit Dual Layer Encryption til at opbevare dine optagelser krypteret i hviletilstand.

Indsamlede data gemmes direkte i appen, på enheden og på servere i USA eller i andre lande, hvor Logitech eller dennes søsterselskaber, datterselskaber eller tjenesteudbydere har kontorer. Vi beholder indsamlede oplysninger, så længe der er behov for det, for at kunne tilbyde tjenesten og i henhold til Logitechs Erklæring om beskyttelse af personlige oplysninger.

##### Circle-kameraer med Apple Homekit Support

Når et Circle-kamera er forbundet med Apple Homekits økosystem, styrer Apple de genererede data, som sendes til HomeKit, og er ansvarlig for sikkerheden og håndteringen af dit lyd- og videoindhold. Vi har ingen kapacitet eller mekanisme til at tilgå HomeKit-lyd/video.

Hvis et Circle-kamera kun er opsat i HomeKit, vil kameraet stadig med jævne mellemrum tjekke vores servere for tilgængelighed af firmwareopdateringer. Dette involverer at sende modellen, firmwareversionen og landekoden for driften til vores servere.

Hvis du aktiverer deling af diagnostisk information med Logitech igennem Apple Home-app, vil de følgende data blive delt med Logitech og/eller Apple og brugt udelukkende til fejlfindingsformål:

- Enhedsspecifikke oplysninger såsom hardwaremodel, navne, version af operativsystem, enheds-id som MAC-adresse, oplysninger om mobilnetværk og meta-data vedrørende Apple Home Hubs og andre Homekit-enheder.
- Oplysninger om hændelseslogføringsenhed
- Tid og dato for brug af enhed
- Tænd/sluk og anden interaktion med produktet
- Nedbrud, systemaktivitet, hardwareindstillinger
- Andre oplysninger indsendt af dig så som beskrivelser, skærmbilleder og optagelser.

Tilbage til toppen

#### Logitech-spilletilbehør

Produkter og servicetjenester fra Logitech-gaming (Logitech G) omfatter hardware som gaming-tastaturer, headsets, højtalere og mus samt programmer til gamingkonsoller og PC‹er som G HUB-software. Privatlivspolitikken gælder for disse produkter, men der er få afvigelser som bemærket herunder.

Læs mere

##### Logitech G Custom Experience

G HUB-software lader dig nemt konfigurere enheder og oprette kommandoer og makroer til spil og andre programmer. Tilføjelse af andre oplysninger om din PC, operativsystem, spil og programmer og eventuelle specifikke indstillinger, som du justerer som en del af opsætningen af dit produkt, forbedrer din oplevelse. Vi bruger også disse data til at forbedre sikkerheden og stabiliteten af vores produkter.

Hvis du tilvælger dataanalysesamlingen, når du bruger dit G HUB, modtager og registrerer vores servere automatisk oplysninger om brugen af dit produkt, herunder:

- Lokalitetsoplysninger og IP-adresse
- Data om, hvornår du tilgår G HUB-funktioner, så som justering af DPI, lys eller kontrolkonfiguration
- Data, der vedrører opdagelse af enheder du tilknytter, som en ny Logitech G mus eller tastatur
- Anden enheds- og systemaktivitet omfatter funktionsbrug, præstationsmålinger, fejl, sammenbrudsdata etc.
- Der er et separat tilvalg til at indsende fejl til Logitech. Hvis du foretager tilvalget, vil anonyme sammenbrudsdata automatisk (og manuelt afhængigt af brugerinput) blive sendt til os til fejlfindingsformål.

##### Logitech G HUB Community

Når du opretter en konto til G HUB-fællesskabet, indsamler vi information som dit navn, e-mailadresse, land og svar på sikkerhedsspørgsmål. Tilgåelse til G HUB-fællesskabet giver dig adgang til funktioner som:

- Download af profiler, belysning og andre indstillinger fra biblioteket
- Upload af dine profiler og effekter til deling med fællesskabet eller til personlig brug. Du kan fjerne alle delte genstande til enhver tid.
- En personlig profil, som andre i fællesskabet kan se. Du styrer, hvad der deles i din profil.

Du kan framelde dig eller slette din G HUB-konto til enhver tid.

##### Logitech G Cloud Håndholdt spillekonsol til cloud

G Cloud er en håndholdt spillekonsol, hvor du kan spille cloud-spil og få adgang til cloud-streamingtjenester hvor som helst og når som helst. Logitechs behandling af dine personoplysninger er begrænset til Logitech-hardwaren og den indbyggede Logitech-software. Vi indsamler dit unikke enheds-id til din konsols kernefunktion for at sikre, at den fungerer korrekt. Visse personlige data til kernefunktionen behandles og gemmes kun lokalt på din konsol, såsom det land eller område, du har oprettet netværksforbindelse fra.

Hvis du vælger at dele dine diagnosticerings- og brugsdata for enheden, modtager vi oplysninger om din brug af konsollen, såsom batteri- og opladning samt din brug af knapper, joystick og lydportene. Vi bruger disse oplysninger til at forbedre vores produkter og tjenester.

I EØS, UK eller CH indsamler vi din enhedsdiagnostik og brugsdata på dine enheder på basis af legitim interesse. Vi bruger disse oplysninger til at forbedre vores produkter og tjenester. Du kan til enhver tid fravælge dine enhedsindstillinger.

##### Pro Alliance

Pro Alliance er en hjemmesideplatform designet til at understøtte dig som professionel gamer for at forbedre din præstation og dit velvære. Logitech leverer visse tjenester til dig, såsom kundeservicesupport og teknisk produktinformation. Der er også tilgængelige tredjepartstjenesteudbydere, som du kan vælge at bruge, såsom at modtage wellness-coaching og -tjenester. Du kan blive bedt om at registrere dig hos denne tredjepart, acceptere deres vilkår og gennemgå deres fortrolighedspolitik. Vi deler ikke dine personlige oplysninger med disse tredjeparter, og vi vil heller ikke modtage nogen af de personlige oplysninger, du deler med disse tredjeparter.

Tilbage til toppen

#### Harmony og tilhørende produkter

Logitech Harmony-produkter og -tjenester omfatter hardware såsom fjernbetjeninger, Harmony Hub, Pop-knap og relaterede programmer til tablets og/eller smartphones, som f.eks. Harmony-app‹en. Privatlivspolitikken gælder for disse produkter, men der er få afvigelser som bemærket herunder.

Læs mere

##### Harmony-registrering

Når du aktiverer og registrerer dine Harmony-produkter, indsamler vi information som dit navn, e-mailadresse, land og svar på sikkerhedsspørgsmål. Disse data bruges til at godkende og knytte dig til din konto og dine enheder. Du kan også aktivere og registrere igennem OAUTH-tjenester, så som Facebook.

##### Harmony Custom Experience

Harmony-produkter giver dig mulighed for nemt at styre og oprette aktiviteter eller rutiner, der kombinerer kommandoer fra flere enheder. Tilføjelse af andre oplysninger om dine underholdnings- og hjemmeautomatiseringsenheder (mærke- og modelnumre), aktiviteter, som du vælger at programmere (dvs. Se tv, Lyt til musik osv.) og eventuelle specifikke indstillinger, som du justerer som en del af opsætningen af dit produkt (f.eks. tilpasse knapper), forbedrer din oplevelse. Du kan f.eks. aktivt angive følgende: Dit postnummer, din tv-udbyder og dine foretrukne tv-kanaler, shows og genrer. Du vil vide, hvad du indsender i hvert tilfælde, da du selv indtaster oplysningerne manuelt.

Vi opbevarer disse oplysninger for at forhindre tab af dine konfigurationer. Vi bruger også disse data til at sikre, at din enhed virker og for at forbedre sikkerheden og stabiliteten af vores produkter:

- Lokalitetsoplysninger og IP-adresse
- Data om tidspunkter for brug af vores software, hvilke funktioner du benytter, samt hvornår du synkroniserer din fjernbetjening
- Data relateret til registrering af enheder i dit miljø og din brug af produktfunktioner, som f.eks. “Hjælp”-knap eller “genstart”
- Med dit samtykke, der hvor det er påkrævet, information til et analyseværktøj, herunder brug af funktioner, måling af ydelse, fejl mv.

Tilbage til toppen

#### Logitechs videokonferenceprodukter

Logitechs videokonferenceprodukter og servicetjenester omfatter videokonferencesystemer, videokonferencekameraer, højtalertelefoner, berøringsenheder, headsets og webcams samt software som Sync, vores cloud device management-platform. Privatlivspolitikken gælder for disse produkter, men der er få afvigelser som bemærket herunder.

Læs mere

##### Logitech Sync Service

Logitech Sync sætter brugere i stand til at fjernovervåge og fjernstyre deres Logitech-videokonferencesystemer. Sync er lavet af to dele, desktop Sync app‹en og skyen “Sync Portal.” Til at bruge Sync Portal skal Sync App være installeret på mødelokalets computer. Når Sync app‹en er installeret og godkendt med Sync Portal, vil den kommunikere direkte med Sync Portal for at aktivere fjernstyrings- og overvågningskapaciteter.

Når du opretter en Logitech Sync-konto, indsamler vi information som dit navn, e-mailadresse, adgangskode, land og organisation. Vi bruger disse data til at godkende og knytte dig til din konto og enheder.

Sync indsamler diagnostik og brugsdata til at hjælpe med at vedligeholde og forbedre Sync-oplevelsen. Sync indsamler de følgende oplysninger til at levere styrings- og overvågningsfunktioner:

- Logitech VC produktinfo (navn, firmware-version, metadata)
- Sync App-version installeret
- computeroplysninger (OS-type, OS-version, IP, MAC-adresse, computerspecifikationer);
- geolocation; og
- Stilling (kun metadata)

Tilbage til toppen

#### Jaybird-produkter og tjenesteydelser

Jaybird-produkter omfatter letvægtshøretelefoner af høj kvalitet til personer med en aktiv livsstil og relaterede programmer til tablets og/eller smartphones som f.eks. Jaybird-app‹en. Privatlivspolitikken gælder for disse produkter, men der er få afvigelser som bemærket nedenfor.

Læs mere

##### Jaybird-app

Jaybird-appen tillader en bruger at:

- Tilpasse lyden på sine hovedtelefoner
- Opdatere produkt- og firmware-indstillinger
- Registrere lokaliteten, hvor deres hovedtelefoner sidst var tilsluttet
- Gennemse og bruge forudindstillinger og Spotify-afspilningslister, der er delt af andre brugere

Når du tilmelder dig, indsamler vi information som dit navn, e-mailadresse, personligt billede (avatar), nuværende lokalitet og adgangskode. Disse data bruges til at godkende og knytte dig til din konto og dine enheder. Jaybird tilbyder også aktivering og registrering via OAUTH2-tjenester fra tredjepart, som f.eks. Facebook, Google og Spotify.

Når du bruger dit Jaybird-produkt sammen med app‹en, eller hvis du bruger app‹en uden et Jaybird-produkt, modtager og registrerer vores servere automatisk visse oplysninger, herunder:

- Produktdata, som dine hovedtelefoners model eller app-version
- Data om hvordan du bruger app‹en, såsom de funktioner, du har adgang til, og hvornår du tilslutter hovedtelefonerne
- Data relateret til registrering af enheder i dit miljø og din brug af produktfunktioner, som f.eks. "omdøb"
- med dit samtykke, hvor det er påkrævet, oplysninger sendt til et analyseværktøj, herunder funktionsbrug, ydeevnemålinger, fejl osv.

Mhp. sikkert at lave en backup af dine konfigurationer, modtager og registrerer vores servere yderligere oplysninger, inklusiv:

- Nuværende produktindstillinger, inklusiv navn, knapkontrol og indstillinger for stemmestyring
- oplysninger om forudindstillinger og afspilningslister

Lokalitetsdata for Find My Buds gemmes på mobilenheden og sikkerhedskopieres ikke til vores servere.

Tilbage til toppen

#### Ultimate Ears Produkter og tjenesteydelser

Ultimate Ears-produkter er smukt designede højttalere og hovedtelefoner i høj kvalitet. Ultimate Ears Pro og CSX tilbyder begge tilpassede In-ear høretelefoner. Ultimate Ears-programmer aktiverer yderligere funktioner og tillader brugere bedre at styre og tilpasse deres lytteoplevelse. Privatlivspolitikken gælder for disse produkter, men der er få afvigelser som bemærket herunder.

Læs mere

##### Ultimate Ears Mobilfunktioner og tilpasning

Brugere kan tilpasse deres lytteoplevelse ved at konfigurere deres enheder ved hjælp af en Ultimate Ears-app. Disse apps muliggør funktioner som parring af flere enheder, styring via tryk og DJ-funktionalitet for flere brugere.

Under denne tilpasningsproces kan en bruger blive bedt om at indtaste sit navn og sine kontaktoplysninger, herunder en e-mailadresse og adgangskode.

Vi indsamler ikke nogen data om indholdet, som en bruger afspiller under brug af Ultimate Ears-produkter.

##### Ultimate Ears Integration med andre tjenester

Nogle Ultimate Ears-produkter, som vores Bluetooth-højtalere, kan integreres med tredjepartstjenester som Amazon Alexa. Disse integrationer gør det muligt for brugerne at udføre mange flere opgaver, herunder streaming af musik, bestilling af varer og tjenester samt bede om oplysninger.

For at muliggøre tredjepartstjenester, der knyttes til din Ultimate Ears-enhed, vil du måske blive bedt om at registrere hos denne tredjepart og give dit samtykke til deres vilkår. Når forbindelsen er oprettet, kan Ultimate Ears-enheder modtage og videregive oplysninger direkte til tredjeparten.

Ultimate Ears-enheder gemmer ikke de brugerkommandodata, der sendes fra brugeren til tredjeparten. Kun data, der er nødvendige for at sikre forbindelsen mellem tredjeparter og brugerens Ultimate Ears-enhed, gemmes.

##### Brugertilpassede In-ear højtalere

Ultimate Ears Pro og CSX tilbyder begge tilpassede In-ear høretelefoner. De fleste Pro-enheder kræver brugeraftryk af ører, som typisk laves digitalt eller med forme fra en tredjepart, normalt en audiolog. CSX-enheder kræver billeder og aftryk af brugerens ører for at optimere produktets pasform. Brugeraftryk bevares i tilfælde af tab, genbestilling eller genproduktion, eller indtil en bruger anmoder om, at de kasseres.

Tilbage til toppen

#### ÆNDRINGER I DENNE ERKLÆRING

Vi vil med mellemrum opdatere denne erklæring. Hvis der foretages afgørende ændringer i denne erklæring eller af vores brug af personoplysninger, vil vi gøre tydeligt opmærksom på ændringerne, før de træder i kraft.

Vi vil dog ikke foretage ændringer, som giver mindre beskyttelse af personoplysningerne, som vi har indsamlet, uden dit samtykke.

Vi anbefaler, at du jævnligt læser denne erklæring for at holde dig opdateret om, hvordan vi beskytter dine oplysninger.

Tak for din interesse i Logitech og for vores produkter og tjenester.